Downloaded from YTS.MX
Official YIFY movies site: YTS.MX
Hi. Ito si Rosa.
At, gaya ng alam n'yo, tumatawag ako mula sa kulungan.
Sana, sa pamamagitan nito, makita ng mga tao kung sino talaga ako,
hindi 'yong taong ipinakilala sa media.
Hindi magiging madali
na ipaliwanag at ipakilala ang sarili ko.
Lahat ng pinagdaanan ko, halimbawa…
Lahat ng ito… Hindi ko alam ang itatawag dito.
'Yong pagpapahirap na ginawa nila sa 'kin bago, habang, at pagkatapos ng paglilitis,
at patuloy pa rin, makalipas ang anim na taon.
Kung sa lalaki 'to nangyari imbes na sa babae,
hindi nila iisipin kung nagkaro'n ba siya ng maraming karelasyon.
At siguro hahanapin nila 'yong ebidensiyang dapat nilang hanapin.
Dahil hinahanap dapat nila 'yong ebidensiya sa nangyari kay Pedro
at kung paano 'yon nangyari.
ITO ANG UNANG PANAYAM NA PINAUNLAKAN NI ROSA PERAL
MULA NANG MAHATULAN NG 25 TAONG PAGKAKAKULONG
Uy!
Tara na!
- Hi! - Mag-hi kayo. Nasa camera kayo!
- Hi! - Hi!
KUHA NI PEDRO RODRÍGUEZ ANG FOOTAGE NA ITO DALAWANG BUWAN BAGO SIYA PASLANGIN
Naaalala ko na nag-ski kami noong taong 'yon.
Kasama namin si Pedro.
At naaalala ko 'yong bunso kong anak na nakakapit sa 'kin.
Mahusay, anak.
Sabi niya, "Sasama 'ko kay Mama."
At sabi ng panganay ko, "Sasama 'ko kay Pedro."
At naisip ko, "Wow, ito ang hinahanap ko."
Hi!
Napakaganda.
ROSA PERAL'S TAPES
Ngayon, sa kaso ng Urban Police ng Barcelona.
May hatol na ang jury.
Ang mga nasasakdal na sina Rosa Peral at Albert López
ay napatunayang nagkasala sa planong pagpatay.
Nagsimula ito noong 2017,
noong sina Rosa at Albert, mga pulis at magkalaguyo,
ay binalak patayin si Pedro Rodríguez,
isang pulis at nobyo ni Rosa noong panahon ng krimen.
Nagsimula ang mga pangyayari nang malaman ng biktima ang pagtataksil
at naging hadlang sa mga nasasakdal.
Dito na nagplano sina Rosa at Albert na patayin siya.
Ayon sa hatol, pinatulog at pinatay nila si Rodríguez,
at isinilid ang katawan niya sa likod ng kotse
na sinunog nila malapit sa Foix Reservoir.
Dalawang Urban Police ang inaresto sa pagpatay sa kapwa nila pulis…
…inakusahan ang isa't isa.
Inamin nilang sangkot sila sa krimen, pero bilang mga kasabwat lamang.
May tatlong posibleng teorya.
Iyong ginamit na depensa ni Miss Rosa, kung saan si Mr. Albert ang salarin.
Iyong teorya ng depensa ni Mr. Albert, na si Miss Rosa ang salarin.
At 'yong teorya ng prosecution, na pareho silang salarin.
Bagsak 'yong istorya ni Rosa
pag tiningnan mo 'yong mga kilos niya pagkatapos ng krimen.
Sinabi niya na may matindi siyang takot kay Albert
kaya di nagsumbong sa pulis.
Pero pulis si Rosa.
Hindi man santa si Rosa Peral, pero tinitiyak kong di siya mamamatay-tao.
Para sa kanya, 'yong pang-aakit, pakikipagtalik,
at pagkakaroon ng kasintahan ay normal sa buhay niya.
Lagi siyang may inaakit.
Nais nang tapusin ni Mr. Pedro ang relasyon,
at 'yong kabilang panig, si Miss Rosa Peral,
ay hindi ito tinanggap at binalak siyang patayin.
Di ko alam kung ginawa 'yon ni Rosa. Isa lang akong mamamahayag.
Ang alam ko ay hindi nagkaroon ng patas na paglilitis si Rosa Peral.
Kinukumpirma mo ba ang lahat ng sinabi mo sa 'kin?
O gusto mong aminin
na ang krimeng ito ay isang napakasama at buktot na pagpapakita ng pagmamahal
na magbubuklod sa inyo ni Albert habambuhay?
Wala akong binalak kasama si Albert. Di ko pinatay si Pedro.
At kinukumpirma ko ang lahat ng sinabi ko.
MAY 2, 2017
ARAW MATAPOS ANG PAGPATAY
Isa sa mga bagay na ikinabagabag ko noong umpisa pa lang,
at lagi kong iniisip,
ay hindi ito maaari.
Na hindi 'yon patas dahil 'yong mga salarin,
sinunog nila 'yong katawan at binura
ang anumang ebidensiya ng pagkamatay, mabuti 'yon sa kanila at makakasuhan
ng homecide sa halip na murder.
Dahil hindi ko mapatunayan kung paano nila pinatay si Pedro,
hindi ko mapatunayang pinagplanuhan ito, para maging murder ito.
At 'yon, bilang prosecutor, ang nagpahirap sa 'kin.
Inisip nilang magaang lang ang parusa ng homicide
para sa tindi ng krimeng ito, at kinailangan nila itong gawing murder
para mas mabigat ang parusa.
At mula ro'n, sinubukan nilang bumuo
ng isang kaso para maging murder,
naghahanap ng ebidensiya
na hindi naman ebidensiya, kundi mga haka-haka at hinala lang.
Wala kaming fingerprints o armas sa pagpatay.
Walang makuha sa katawan ng biktima.
Kaya ano'ng gagawin namin?
Nilawakan namin 'yong pagsusuri
at naghanap ng secondary elements para makagawa kami ng kongklusyon.
Dahil secondary sila, dapat mas makabuluhan sila.
Itinuring ko 'yon na bakas ng mga tinapay o landas ng tagumpay.
Landas na dadalhin ka sa pagkakasala ng mga nasasakdal.
Noong Sabado, pumunta ako sa istasyon ng pulis
at sinabing, "Aamin na 'ko at tatapusin na ang lahat ng 'to."
Nagulat ako noong nagsasalita ako at sinabi nila,
"Ikukulong ka namin." Sabi ko, "Isa 'tong pagkakamali.
Pumunta ako para sabihin 'yong alam ko.
Nanahimik ako, pero magtatapat na 'ko.
Hindi. Hindi 'to pwedeng mangyari sa 'kin."
Nag-aalala 'ko sa mga anak ko.
"Paano ko sasabihing di na kami magkasamang matutulog?"
Di ko na maalala no'ng inilipat nila 'ko sa kulungan.
Matapos ang apat na araw na walang kain, walang ligo, walang pakikipag-usap,
kahit sa mga anak ko, walang balita galing sa labas,
nakabartolina ng buong apat na araw,
dinala nila 'ko sa isang basement, na tinatawag nilang punishment area.
Doon nila pinapahirapan 'yong mga babae.
Hindi 'yon karaniwang selda sa mga bagong preso.
Di nila alam ang gagawin sa 'kin. Di ko alam na nasa media ako.
Hindi pa 'ko nakipagkita sa press no'n o nakapanood ng TV.
Gusto kong lumayo sa lahat.
Narito ang isa sa ating mga unang eksklusibo, hatid ni Miquel Valls.
Tungkol ito sa tinatawag na "black widow" ng Urban Police.
Tinawag nila si Rosa na taksil, manloloko, mapagmanipula, at malupit.
Hindi ang nobyo niya ang una niyang bangkay.
Itinuturing mang inosente,
ang taong ito ay mapanganib.
Maraming kaso ang Spanish crime press na tinutukan ng media.
Isa ito sa mga 'yon.
Isang bata at magandang babae,
malaswa para sa Judeo-Christian,
na, bukod pa ro'n, ay isang pulis, ay inakusahang pinatay ang kanyang nobyo.
Gusto namin ng crime of passion.
Meron nang mga nakakaakit na kaganapan
para busisiin pa namin ang kasong ito.
Pagulo nang pagulo ang sitwasyon ni Rosa Peral.
Umupa siya ng hit man sa kulungan para patayin ang ama ng mga anak niya.
Nilason ni Rosa ang nobyo niyang si Pedro bago patayin.
Mahusay siyang magmanipula.
Maganda siya. Nakakaakit.
Sa gitna ng imbestigasyon,
ilang relasyon ang pinagsabay-sabay niya?
Pinaniniwalaang nasa tatlo o apat na relasyon siya.
Lumalabas, nang mawala ang nobyo niya,
ay di siya nagpakita ng normal na gawain na hanapin siya.
Bakit siya naghintay ng 15 araw para ireport ito?
Hindi siya mukhang takot…
Siya na ang pangunahing suspek sa simula pa lang.
Lahat ay nagpapahiwatig na siya ang pumatay.
Ang mga unang kongklusyon ay
pinagplanuhang krimen, kung saan siya
ang nagmanipula, ang nagplano, ang utak ng operasyon.
Marami akong narinig na di maganda sa TV.
May mga narinig ako
na ikinagulat ko na kayang sabihin ng mga tao.
Nagulat ako na pinag-uusapan ng mga tao 'yong karapatan sa impormasyon.
Anong impormasyon? Anong klaseng impormasyon 'yon?
Dahil ako, bago ako litisin, kilala na 'ko ng mga tao.
Alam na nila ang pangalan ko, ang mukha ko.
Alam na nila ang tungkol sa kaso, kung pa'no ito ikinuwento.
Kung iisipin, talagang napakahirap
maging patas bago basahin 'yong ebidensiya at kung ano pa'ng dapat basahin.
Napakahirap.
Nagsimula na ang jury trial number 25/2019
sa itinuturing na krimen na planadong pagpatay
laban kina Mr. Albert López Ferrer at Miss Rosa María Peral Viñuela.
Ito ang pinaka-high-profile trial sa loob ng maraming taon.
Hindi lang ito basta makita sina Albert at Rosa
sa paglilitis, kundi ang marinig sila, paano nila ipinagtanggol ang sarili nila.
Noong unang araw, naisip ko, "Di ko alam kung paano 'ko tatagal ng anim na linggo."
Kasi…
At gano'n talaga. Malaking responsibilidad 'yon.
Ibig sabihin, para maghain ng demanda ang prosecutor
na humihiling ng 25 taong sentensiya,
kailangan mong seryosohin 'yon.
Parang "sinisira" mo 'yong buhay ng isang mamamayan.
Laging may pressure pag mga jury trial.
Higit sa lahat, napakahalagang bagay,
meron kang siyam na tao,
siyam na mamamayan na medyo takot,
at lalo pa sa kasong ito na tinutukan ng media.
Tinitingnan ka ng mga juror na parang, "Ano'ng ginagawa ko rito?"
Gusto kong ibahagi sa inyo
ang isa sa mga madalas itanong sa akin ni Rosa.
"Hinuhusgahan ba 'ko dahil sa mga taong nakasiping ko
o kung pinatay ko ba si Pedro o hindi?"
Gusto kong bigyang-diin 'yong kahalagahan
ng isyu, na ipinakita sa paglilitis na 'to,
na paghihiwalay ng kasalanan sa krimen.
'Yong abogado mismo, dahil wala nang ibang paraan,
alam niya na sa anumang krimen na may pagkasentimental,
sisilipin 'yong mga pribadong buhay.
Kaya nakita ko 'yon bilang magandang depensa, nakakaengganyo, pero…
hanggang do'n lang.
Miss Rosa, mga susunod na katanungan
tungkol sa relasyon mo kina Mr. Rubén, Mr. Albert, at Mr. Pedro.
Ayos lang? Sige.
Kailan kayo nagkaroon ng relasyon ni Mr. Rubén?
Noong 2000.
- 2000? - Oo, 2000.
- Kailan kayo nagpakasal? - Noong 2013.
- Kailan ipinanganak ang mga anak n'yo? - 2010 at 2012.
Habang karelasyon mo si Mr. Rubén,
naging kayo ba ni Mr. Albert?
Noong… 'Yong relasyon namin ni Rubén,
medyo toxic.
Nakilala ko si Rubén noong 16 anyos ako,
noong nagtatrabaho siya sa isang club.
Nag-request ako ng kanta.
Hindi niya pinapatugtog,
at noong aalis na 'ko,
hinabol niya 'ko para tanungin kung pwede kaming magkita ulit at lumabas.
Kaya nagsimula kaming lumabas.
Pupunta siya sa paaralan ko para dalawin ako.
Minsan, para sunduin ako dahil may driver's license na siya.
At ihahatid niya 'ko pauwi.
O magkikita kami tuwing weekend para mamasyal o manood ng sine…
Sobrang in love ako no'n at akala ko siya na 'yong pinakamamahal ko.
Kalaunan, nagbago 'yon.
Nagkaanak kami, at pagkatapos no'n, lalong nagkalayo 'yong loob namin.
Hindi na maaayos 'yong relasyon namin.
At oo, naging magkatrabaho kami ni Albert, 12 oras kaming magkasamang nagpapatrolya,
araw-araw, na nahulog 'yong loob namin
at naging mas malapit sa isa't isa.
- Nagtalik ba kayo? - Nagkaroon kami ng relasyon.
Na ibig sabihin?
Naramdaman ko kay Albert 'yong pakikinig,
ramdam ko na lagi siyang nandiyan.
Kalaunan, lumalim 'yon, pero ayokong pahabain 'yong relasyon.
Pero habang tumatagal, naisip ko,
"Sa ngayon, friends with benefits tayo,"
o anumang tawag do'n.
May mga inaasahan siya sa relasyon, na hindi tugma sa 'kin.
Ayaw niya ng pamilya,
ayaw niya ng mga anak,
at para sa 'kin, nauna 'yong mga anak ko.
Kaya kung di niya tatanggapin ang alinman sa mga 'yon,
walang patutunguhan 'yong relasyon.
Doon, sa mga biyahe sa motorsiklo at lahat ng 'yon,
pumasok si Pedro.
Kasamahan ko siya sa trabaho.
Nagsimula kaming lumabas at bumiyahe nang nakamotorsiklo,
at naging malapit sa isa't isa.
Siguro may mga pagkakapareho sila, di ba?
Tulad ng…
Halimbawa, sasabihin minsan ng mga tao,
"Napansin mo bang may pagkakapareho sila?"
Gaya ng nangyari kay Pedro sa Rabassada.
Inilabas ko 'yong article.
Pumunta 'ko sa gasolinahan sa Rabassada Road,
kung saan pumupunta 'yong mga biker
para sa mga kurbada,
at ipinakita nila 'yong footage ng biker na pinara ng pulis dahil sa overspeeding.
Si Pedro 'yong pulis.
Pagkatapos, sumakay si Pedro sa motor
at hinabol 'yong biker.
Itinulak niya 'yong biker pababa sa motor nito
at inangat 'yong kamao niya.
Pero no'ng susuntukin niya na 'yong biker, pinakawalan niya.
Sabi ng mga kasamahan ni Pedro, off the record,
na noong mga panahong 'yon, si Pedro ay…
Nahibang siya kay Rosa.
Nag-iisip na si Pedro noon kung iiwan 'yong asawa niya
at iwan ang lahat para kay Rosa.
Sigurado akong naging bomba 'yon
na sumabog sa Rabassada dahil di niya na napigilan 'yong nararamdaman niya.
Iba 'yong pagkakakilala ko kay Pedro, dahil sa kabila ng nangyari sa Rabassada,
hindi siya mapanakit na tao.
Tinulungan niya 'ko, maalalahanin siya…
May naging kaso ako tungkol sa revenge porn.
Sabi ko, "Gusto ko na lang 'to kalimutan lahat."
Sabi ni Pedro, "Kumuha ka ng abogado. Di pwedeng gano'n na lang."
Nangyari 'yong revenge porn noong 2008.
Kakapasok lang ng 23 anyos na si Rosa sa presinto ng Ciutat Vella,
at ilang buwan lang, nakarelasyon niya na si Detective Sergeant Óscar,
lingid sa kaalaman ng asawa niyang si Rubén.
Gusto nang tapusin ni Rosa 'yong relasyon nila ni Óscar
at nagalit si Óscar, hindi niya matanggap,
at nagpasya siyang ipakalat 'yong litrato ng mga pagtatalik nila
na kinunan nila.
Binuksan niya 'yong email ni Rosa Peral
at ipinadala 'yong mga litrato sa lahat ng contact.
FEBRUARY 28, 2008, 9:42 P.M. FROM: ROSA PERAL
TO: LAHAT NG CONTACT SUBJECT: TINGNAN ANG FILE
Hi, si Rosa ito. Nang umalis ako sa eskuwela,
nasabik akong sumipsip ng mga ari ng mga pulis,
kaya ngayong pulis na ako, sinipsip ko 'yong sa corporal
at ilang opisyal.
Nakipagtalik nang walang condom, mas masarap.
Tawagan ninyo ako sa…
Suportado si Óscar ng mga nakatataas.
Naniwala sila na si Rosa mismo 'yong nagpadala ng email na 'yon.
Noong nagreklamo ako sa revenge porn,
nakatanggap agad ako ng tawag sa Urban Police,
pati sa matataas na opisyal, sinasabing,
"Iurong mo. Sisirain mo ang buhay niya."
"Sisirain ko? E, 'yong pagpapakalat niya ng litrato?"
"Wala 'yon," sabi nila. "Nakaraan na 'yon."
"Oo, pero kumakalat pa rin 'yong litrato."
CITY OF JUSTICE
Itinuloy 'yong paglilitis no'n habang nakakulong si Rosa Peral,
naaresto sa pagpatay kay Pedro.
Sa paglilitis na 'yon, parang hindi na siya 'yong biktima,
kundi isang babaeng inakusahan ng pagpatay,
kaya wala nang halaga 'yong salaysay niya.
Hindi maayos 'yong imbestigasyon. Marami sanang ebidensiyang nakalap
dahil nai-record ni Rosa na inamin ng nasasakdal 'yong ginawa niya.
Tumawag ka para iurong ko 'yong kaso,
pero di mo pa inaamin kung kanino 'yon galing.
- Okay, Rosa, ako ang nagpadala ng email. - Ipinadala mo?
Oo. Ako ang nagpadala ng email na 'yon.
Nauwi sa wala 'yong paglilitis.
Napawalang-sala 'yong detective sergeant dahil hindi mapatunayan
na siya 'yong nagpadala ng maseselang litrato.
Magagawa ba ni Rosa Peral na ipadala 'yong litrato sa lahat ng contact niya?
Hindi ko alam. Pero kaya niyang patayin si Pedro.
MAY 1, 2017 - 9:37 P.M.
Pag-uwi n'yo ng bahay,
ano'ng ginawa n'yo?
Pag-uwi namin, pinatulog ko 'yong mga bata
at bumaba kami para kunin 'yong mga damit, mga lalabhang damit.
Meron din kaming
mga tutupiing damit…
Ano pa ang nangyari? Ano'ng ginawa n'yo?
Nagte-text sa 'kin si Albert, sinasabing gusto niya raw pumunta,
gusto niyang makipag-usap.
Kaya noong dumating si Albert,
noong nagte-text pa siya, sa puntong 'yon, binuksan ko 'tong pinto.
Paglabas ko, nakita ko siyang tumalon sa parteng ibaba ng bakod.
Lumapit siya sa 'kin.
Naka-balaclava siya, gloves, at bag na may nakausling stick.
Di normal na magdala ng palakol, iangat 'yong damit, at magpakita ng baril.
Di niya binunot 'yong baril at itinutok sa ulo ko,
pero may baril siya.
Pareho 'yong epekto no'n sa 'kin na parang tinutukan niya 'ko.
Sabi niya, "Akin na 'yong phone mo. Akin na."
Binigay ko, inihagis ko sa lapag, at tumakbo paakyat.
Pag-akyat ko,
ikinandado ko 'yong pinto at nakarinig ako ng mga lagabog.
Rosa, ganito ba 'yong mga lagabog na narinig mo?
- Di gano'n kalakas. - Di gano'n kalakas.
Pinuntahan ko 'yong mga bata,
para siguraduhing di sila nagising dahil sa bakod, mga pinto, sa mga ingay.
Noong makita kong tulog pa rin sila, pumunta 'ko sa dining room at naupo.
Natakot ako at pumunta sa kusina para uminom.
Pabalik-balik ako.
Doon ko naisip, "Paano ko siya pipigilang puntahan ako?
Di ako makakaiwas. Paano?
Tumalon sa bintana kasama 'yong dalawang bata?"
Okay. Kailan mo binuksan 'yong pinto?
Noong sinabi niyang bumaba ako o aakyatin niya 'ko.
Bumaba ako. Sinabi niyang maglinis ako, at tinanong ko, "Linisin ang ano?"
Sabi niya, "Eto."
Sabi ko, "Eto? Ano 'to? Tubig at bleach?
Ano'ng lilinisin ko gamit 'yan?"
Nagsimula akong maglinis at hinanap kung nasaan si Pedro,
inaalam ko kung ano'ng nangyari, ano 'yong mga ingay.
Pero wala akong nakita, wala.
Walang dumi, wala si Pedro, wala.
Natatakot daw siya kay Albert,
kaya di siya nag-react, di niya alam ang gagawin.
Sabi niya, "Kung di ako isang pulis,
wala sanang magugulat sa ikinilos ko."
Pero isa kang pulis.
Tumawag ka sana ng kaibigan at sinabing, "Ito ang nangyari."
At tinulungan sana nila siya. Pero di gano'n 'yong nangyari.
'Yong teorya ng takot ay salungat sa katotohanan
na 'yong ikinilos matapos ang pagpatay ay tumagal ng maraming araw,
kung saan namuhay si Rosa na iba kay Albert.
Mahi… Para sa 'kin, ibig kong sabihin.
Napakahirap
na bigyang-katwiran 'yong ikinilos ng ilang araw na di inireport si Albert.
Kumuha ng security sa bahay niya, makipag-usap sa ibang tao,
wala siyang sinabi tungkol sa mga 'to.
Napakahirap dahil 'yong dahilan ng takot na 'yon
ay dapat laging naroon.
Dapat maranasan mo 'yong naging sitwasyon ko.
Kung hindi, malamang mahirap maintindihan.
Ang isang tao na nakaranas ng gano'ng takot,
na may nagbabanta sa 'yo,
sinasabi sa 'yo…
kung saan pakiramdam mo pinilit ka,
maaaring hindi maging tama 'yong ikilos mo.
Kung babalikan, mali 'yong naging desisyon ko.
Hindi ako pinaniwalaan ng mga tao dahil do'n.
O pinagdudahan ako at sinabing, "Bakit gano'n ang ginawa niya?
Bakit hindi siya lumaban?
Bakit di siya pumunta sa pulis at nagtiwala?"
May naging karanasan ako sa mga pulis,
na, kalaunan, naging rason para mawalan ako ng tiwala.
Gaya ng nangyari sa revenge porn.
Ipinaalala sa 'kin ng karanasang 'yon,
"Maipagkakatiwala ko ba 'to sa kanila
kung hindi nga nila 'ko natulungan sa mga mas simpleng pangyayari?"
Napakaganda ng anak ko Napakaganda sa kanyang pagtulog
Parang bulaklak sa luntiang bukid ng trigo
Napakaganda ng anak ko
Napakaganda sa kanyang pagtulog
Parang bulaklak
Sa luntiang bukid ng trigo
APRIL 23, 2023 - TAHANAN NI ROSA PERAL
Halos anim na taon na no'ng makulong si Rosa. Anim na taon.
Hindi siya nasiraan ng bait, walang nasira.
Wala siyang kasalanan, pinaninindigan niya 'yon.
Mapalad siya na suportado siya ng kanyang ama,
buwan-buwan namin siyang dinadalaw ng mga anak niya,
at 'yon ang nagpapalakas sa kanya.
Tinutulungan ako ng tatay ko, at sinisikap kong hindi maging pasaway.
Hindi naman talaga maiiwasan 'yon minsan dahil normal naman 'yon, di ba?
Anim na taon na.
At tinutulungan niya 'ko, lalo na sa mga anak ko.
Tinulungan din ako ng nanay ko.
Di ko nasabing tinutulungan niya 'ko dahil wala na siya.
Pero kung hindi dahil sa kanila, hindi ko makikita ang mga anak ko.
Ang hirap.
Ang hirap sa tuwing dadalaw sila,
na isipin na para 'kong ibang tao at kailangan kong gamitin ang oras na 'yon
at subukang gawin 'yong imposible para maging masaya sila.
Hangad ko na sa tuwing uuuwi sila, gusto pa nilang bumalik.
Ikinakatakot ko lagi na baka di na nila gustuhing bumalik
o tamarin na sila dahil sa hindi magandang paligid.
Mga bata sila na pumupunta sa kulungan at inuutusang, "Tanggalin n'yo 'yong relo.
Kailangan n'yong hubarin 'to."
Baka isang araw, magdadala 'yong isa ng candy dahil natikman niya
at sasabihing, "Dadalhan ko si Mama
dahil gusto kong matikman niya." Sabi nila,
"Masarap po 'yong kinain ko, at dadalhan kita."
At nagdala siya at sinabihan na,
"Hindi, itapon mo 'yan sa basurahan."
Haharap ngayong araw ang mga testigo.
Maririnig ngayon sa korte
ang higit 50 saksi na tetestigo sa mga susunod na linggo.
Maraming testigo sa paglilitis na ito
na inilalarawan si Rosa bilang babae
na may mga komplikadong relasyon sa iba't ibang lalaki.
Ang kongklusyon ay nakararanas siya,
at hindi ko alam 'yong tamang termino, ng anti-monogamous pathology.
Di siya pwedeng sa iisang tao lang,
pero hindi malinaw kung ito ay dulot ng seksuwal na pagnanasa,
isang gawain kung saan may karapatan siya.
Kaakit-akit 'yong imahe ni Rosa,
at ilang journalist 'yong umamin sa 'kin,
dahil hindi bumenta 'yong istorya na may dalawang lalaking nag-aaway
at hindi 'yon orihinal.
'Yong istorya ng black widow
ang bumenta at nakatawag-pansin sa mas maraming tao.
At halos linggo-linggo, may nabubunyag na kalaguyo.
'Yong mga tunay, at mga iniugnay sa kanya para palakihin 'yong kuwento.
Dahil totoong nangyari rin 'yon.
Hindi naman sa gusto ng press na isiwalat 'yong mga relasyon niya,
pero 'yong mga tao kasi na sangkot sa krimen
ay naging mga karelasyon niya.
'Yong mga kasamahan ko, na iginagalang ko,
ay hindi naging mahinahon at patas sa kasong ito.
Pati ako.
Naalala kong naglabas ako noong umpisa, noong inaresto siya at lahat na,
ng artikulo na binasa ko ulit kamakailan nang may kahihiyan kung saan sinabi ko,
"Rosa Peral, ang stripper…"
Di siya naging stripper.
Hindi siya naging dancer sa club,
o naghubad, o anumang sinabi nila tungkol sa kanya.
Gumawa sila ng tauhan dahil walang ebidensiya sa 'kin,
lahat ng ebidensiya ay laban sa kanya.
Kaya ang tanging paraan para akusahan ako, para itulad ako sa kanya,
ay ipakilala akong black widow.
Ginawa nila 'yong tauhan na 'yon noong panahon ng paglilitis.
Noong tinanong ang bawat testigo kung nakasiping ko sila,
mga lalaki at babae.
Nagkaroon ba kayo ng romantikong relasyon ni Miss Rosa?
Hindi.
Naninindigan ka pa rin na isang beses lang kayong nagtalik.
Isang beses lang.
Alam mo bang kasal sa ibang tao si Miss Rosa noong panahong 'yon?
- Hindi. - Sentimental ba ang naging relasyon n'yo?
Paanong sentimental?
- Umibig ka ba o naakit sa kanya? - Ay, hindi.
Hindi. Noong panahong 'yon, may iba pa bang karelasyon si Miss Rosa?
Wala.
Alam mo bang pagkatapos no'n, naging si Miss Rosa at Pedro?
Oo.
Alam mo ba ang estado ng relasyon ni Miss Rosa,
sino ang kinakasama at nobyo niya?
Si Pedro ang nobyo niya no'n.
May romantikong relasyon ba sina Miss Tania at Miss Rosa?
Parang magkasintahan.
- Wala. Hindi kami mga lesbyana. - Wala.
Nakilala siya na isang femme fatale, isang seksuwal at mapang-akit na babae,
na pumabor sa kabilang panig sa paglilitis na 'to.
- Manuel, kailangan ko 'tong itanong. - Sige.
Hindi ba totoo na madalas kayong nagkikita ni Miss Rosa?
Ibig mong sabihin?
Na madalas kayong nagtatalik.
Hindi, isa lang.
Di dapat pinayagan ng korte na lumabas ang mga bagay na 'to.
Kung nakasiping niya ang isang tao o iba pa.
Hindi dapat pinayagan 'yon.
Kung lihim na pakikinggan ng pulisya 'yong telepono ng suspek,
lahat ng irerekord ng pulisya
na hindi kasama sa imbestigasyon
ay hindi dapat inilabas, dapat pinanatiling off the record.
Sorry, Isaam, pero kailangan kong itanong.
Nagkagusto ka ba
noong panahong 'yon kay Miss Rosa?
- Hindi. - At si Miss Rosa sa 'yo?
- Hindi, hindi ko napansin. - Sige.
Hindi noon, hindi kahit kailan.
Gano'n pa rin kaya ang sasabihin
kung hindi uusisain 'yong mga nakaraang relasyon niya?
Dahil 'yong tatsulok, pati mga sangay nito, ay nangyari talaga.
Linawin natin. Bilang kinatawan ng prosecution,
wala akong pakialam sa pribadong buhay ng isang tao,
kung paano sila mamuhay.
Pero kung may mga bagay sa pribadong buhay na 'yon
na magpapaunawa sa 'min sa mentalidad na humantong sa pagpatay
at mga bagay na magbibigay-linaw sa mga motibo ng pagpatay,
interesado ako ro'n.
Hindi para husgahan sila, litisin, o turuan ng leksiyon ang sinuman,
kundi para ipakita ang ebidensiya ng pagpatay.
Ang sabihing, "Pinapatunayan lang namin
'yong mga katotohanan na nagpakilala sa pagkatao ni Rosa
at magpapaliwanag sa krimen"
ang nagpapatibay sa koneksiyon ng kasalanan at ng krimen.
Para sabihing pinatay ng isang tao
ang isa pang tao,
di kailangang ipakita 'yong pagkatao nila,
ipakita mo 'yong ebidensiya na pumatay sila.
Sa detalyadong pagpapaliwanag lang, kung paano ito ginawa sa paglilitis
at isinalaysay ng mga Mosso,
'yong patutunguhan ng emosyon ni Rosa
at kung pa'no niya nauunawaan 'yong mga relasyon niya,
doon maiintindihan ang kaso.
Kung hindi, walang kaso.
MAY 1, 2017 - ARAW NG KRIMEN
Noong May 1,
magkasama sina Rosa at Pedro sa bahay na pag-aari ni Pedro…
Kasama nila 'yong mga magulang at mga anak ni Rosa.
Una, pumunta sila sa Calafell, para mag-slide.
Nagpadulas ako isang beses.
Akala ko hindi 'yon para sa 'kin, dahil sa edad ko.
Pero sa huli, nagpadulas ako kasama ng mga bata.
Nagpadulas sila ng dalawa o tatlong beses.
Kasama ni Pedro 'yong isang bata at kay Rosa 'yong isa.
Pagkatapos kumain, pumunta kami sa bahay ni Pedro.
At buong hapon sila dito sa bahay ni Pedro.
Naglinis sa garden 'yong tatay ni Rosa at si Pedro.
At sinabi ko sa tatay at nanay ko,
"Pupunta kami ro'n para maglinis. Tutulong kayo?"
Lagi silang payag sa lahat.
Lagi silang tumutulong, lagi nila kaming tinutulungan.
Sumasakit 'yong likod ng nanay ko.
May iniinda siya, kaya sabi niya, "Magtatanghalian kami,
at babantayan ko 'yong mga bata habang naglilinis kayong tatlo."
Nilinis namin 'yong kalahati ng bakuran
at itinapon ang lahat ng basura.
Naglinis kami ro'n hanggang mga 8:00 p.m.
Napakasayang family day,
kung saan kumuha si Rosa Peral ng maraming litrato,
mas marami kesa noon.
Para sa 'min, kahit masakit pakinggan,
sinadyang kunan ni Miss Rosa 'yong mga litratong 'yon
para maging alibi.
'Yon ang teorya namin.
Habang iniimbestigahan, napagtanto ko na wala kaming malinaw na pruweba,
kaya naging mahirap ang paglilitis na 'to.
Puro haka-haka 'yong ebidensiya.
Napagpasyahan namin ng mga kasama ko
na mahalagang mapatunayan na nagkaroon ng pagpaplano.
Bakit? Kung mapapatunayan na pinagplanuhan ito,
hindi na mahalaga kung sino 'yong gumawa ng krimen.
Para maintindihan kung paano at bakit nangyari ang pagpatay kay Pedro,
kailangan nating bumalik sa January 2017.
Nagpunta noong panahong 'yon si Albert López sa bahay ni Rosa Peral,
na naniniwala si Albert na magkarelasyon pa rin sila,
at nakita niya na nagsasama sina Rosa at Pedro.
Totoo bang nalaman ni Mr. Albert, noong January 12, 2017,
na magkarelasyon kayo ni Pedro, at nagtalo kayong dalawa ni Mr. Albert?
Hindi sila nag-away no'ng araw na 'yon
dahil sinabihan ko si Pedro na manatili sa loob at wag makialam.
Kami lang ng taong 'to ang nagtalo, dahil sa natuklasan ko pagdating ko ro'n.
Pagtatalo na hindi humigit sa tatlong insulto,
kung saan sinabi ko na bahala na siya,
sumakay ako sa motor ko, at umalis na.
January 29, 2017 From: Albert López - To: Rosa Peral
Puta ka!
Hindi mo alam ang ginagawa mo sa akin. Kinamumuhian kita!
Minahal kita at isusuko ko ang lahat para sa iyo at sa mga bata.
Iniyakan ko ang pagtataksil mo.
Wag mo na akong kakausapin!
Alam sa presinto ang ginawa ninyo sa akin.
Di ako mahihiyang pindeho ako dahil mas may kuwenta ako sa inyo.
Nandidiri ako sa inyo. Sumulat ako nang lumuluha,
pero hindi ko kayo mapapatawad.
At pag umalis ako sa pagiging pulis at wala nang pakialam sa buhay,
tandaan mo, babalikan kita.
Huwag kang sasagot, puta ka!
Ang mga email na 'to ay kasunod ng 77 email
mula sa babaeng 'to na humihiling na makipagbalikan,
at mali raw 'yong iniisip ko.
Malinaw 'yong nangyayari.
Pagkatapos noong magpakita siya sa bahay na nagsisisigaw at nang-iinsulto,
at halos magkasakitan na, natakot na 'ko sa kanya.
Sige. Sabi mo takot ka sa kanya, pero gusto kong ipakita itong email.
Email na ipinadala ni Mr. Pedro noong 10:00:05 p.m.,
at sa 'yo, makalipas ang 4 na minuto,
pagkatapos ni Albert, na kinatatakutan mo,
na pagbantaan ang buhay ng nobyo mo,
sabi mo kay Albert, "Di ako napasakanya at di mangyayari, sinisiguro ko."
Makalipas ang 24 minuto, "Sa 'yo lang ako. Angkinin mo lang ako."
Ang nakakagulat, sa labas,
kahit na sa tingin ko ay kaugnay ito ng mentalidad,
at mahalaga sa 'min 'yong mentalidad ng mga nasasakdal,
ay laging itinatanggi ni Miss Rosa
na may relasyon sila ni Mr. Pedro.
Natatakot akong sabihin sa kanya na kami ni Pedro.
Inisip ko na haharapin at kukumprontahin niya si Pedro.
Na pagdating ng panahon, masasabi ko sa kanya.
Na huhupa 'yong galit kalaunan.
Na sa tamang panahon, lilipas 'yong pagkagusto niya sa 'kin.
Nagpapaasa ka sa pagsasabing, "Sa 'yo lang ako. Angkinin mo lang ako"?
Ganito mo ba paasahin si Mr. Albert?
Gano'n ba?
'Yon 'yong paraan ko noon. Palpak.
Hindi inuunawa ng korte, at kadalasan, negatibong hinuhusgahan,
'yong mga ikinikilos ng kababaihan na karaniwan sa mga relasyon.
Ano 'yong mga karaniwang ginagawa
ng mga kababaihang nasa relasyon?
Pag-iwas.
Sa mga tanong na,
"Bakit di mo sinabi kay Albert na kayo ni Pedro?
Nag-iisip ka na ba ng masamang plano?"
"Hindi, dahil ayoko ng mga problema. Ayokong magpaliwanag kay Albert. Tapos."
Lagi 'yon itinatanong.
Itong paraan ng pag-iwas sa pagtatalo,
ng pagharap sa buhay,
tipikal sa mga babae na nasa mapang-abusong relasyon
ay kinukuwestiyon sa paglilitis na 'to.
JANUARY 30, 2017
MARCH 27, 2017
Dahil nasa presinto ka ngayong araw,
inaabangan ng lahat kung kailan tayo magkikita.
Mga karaniwang tsismis para lalo kang mapasama.
Noong katapusan ng Marso, si Mr. Albert
ay sinubukang makipag-ugnayan ulit kay Miss Rosa, sa Facebook yata,
pero iba na 'yong tono.
E, kung magkita tayo at magpanggap na parang walang nangyari?
Sige, ayaw mo.
Bakit naka-block ako sa 'yo sa WhatsApp?
Nagseselos ba si batugan?
Huwag kang ganyan, tanga, alam mo namang mabait ako.
Hindi na kita guguluhin.
Magtiwala ka, di ako nagsinungaling sa 'yo.
Pero noong panahong 'yon, di nakakatakot 'yong mga mensahe,
hindi galit,
parang hindi sila
galing sa sitwasyon gaya no'ng January.
Ang palagay ko noon ay mas mahinahon 'yong tono.
Hindi namin masabi
kung gusto ba ni Rosa noong panahong 'yon na ipagpatuloy 'yong relasyon
kay Albert o hindi.
Ang napansin namin ay 'yong pagbabago sa kanya
mula noong April, noong binigyan siya ng singsing.
Doon namin napansin 'yong malaking pagbabago sa kanila.
Pag-usapan natin 'yong April 8. Ang araw ng singsing.
Plano n'yo bang magkita ni Albert habang kasama mo ang mga kaibigan mo?
Naisip kong wag makipagkita para maiwasan 'yong di pagkakaunawaan,
para maiwasan 'yong nangyari noon,
para maging mas malinaw ang lahat.
Ano'ng nangyari? Sabi ko, "Di ako makikipagkita sa 'yo sa susunod,
pero kasama ko ngayon 'yong mga kaibigan ko,
na parang di naman natin kailangan magkita,
baka di mo 'ko maintindihan,
kung gusto mong dumaan, mangamusta, dahil nasa trabaho ka…"
Nakauniporme si Albert, lumapit kay Rosa,
ibinigay 'yong singsing, at sinabing, "Baka gusto mong pag-isipan."
Pag-isipan niyang magkatrabaho ulit kami.
Dahil ilang beses ko nang sinabi sa kanya
sa mga usapang binanggit mo, at hindi pa siya sigurado.
Kaya sabi ko, "Baka makumbinsi siya nito."
Ng singsing, para magkatrabaho ulit kayo.
Oo, maging magkatrabaho ulit. Kung hahantong sa iba, di ako tatanggi.
Isang simbolo 'yong pagbigay niya ng singsing.
Ibig sabihin, "Handa akong gawin ang lahat.
Hindi na ito tulad ng dati.
Ipinakita ko pa sa harap ng mga kaibigan mo.
Ngayon, may singsing na, ang pinakasimbolo ng pangako.
Isang pangako na nagpapahiwatig ng pamilya, mga anak."
Nilalaro niya 'yong dalawang singsing.
Isa sa mga nakakagulat na pangyayari sa paglilitis ay 'yong katotohanang
isinalaysay ng kaibigan niya na habang nagkakape sila,
may singsing si Rosa sa magkabilang kamay.
'Yong singsing ni Pedro at ni Albert.
May naging desisyon ba siya?
"Pipiliin ko siya at iiwan si Pedro.
Isasauli ko kay Albert."
Wala. Wala no'ng panahong 'yon.
Di siya nagdesisyon at sinabing, "Mas okay yata si Pedro," o gano'n?
Sa huli, oo, pinili niya si Pedro.
Ikuwento mo sa 'min. Ano'ng sinabi niya?
Paano niya sinabing, "Si Pedro ang napili ko"?
Eksaktong salita?
Oo, hanggang sa makakaya mo.
"Mas magaling manamit at makipagtalik."
- Pakiulit. - "Mas magaling manamit at makipagtalik."
Hindi, di totoo 'yon.
Di totoo 'yon. Ang lagi nilang tinatanong, "Ano'ng gagawin mo?" 'Yon ang natanong.
At sabi ko, "Kay Pedro pa rin ako."
Sa simula pa lang. Walang duda.
Wala nang duda noon pa.
At kung di ko nobyo si Pedro, magiging mag-isa ako, pero di kay Albert.
Kaya akala niya ay nakakatawa
na tumestigo sa paglilitis at magbiro…
Dahil sex 'yong pinag-uusapan nila, at pinag-uusapan kung ano'ng gusto ko at…
Walang duda. Wala.
Malinaw 'yong desisyon ko. Una, tinanggap niya 'yong mga anak ko.
At seryoso siya sa relasyon, sa akin, na kilalanin ako,
pati ang mga anak ko.
At mabait siya sa mga anak ko.
Sasabihin niya, "Hindi ko papalitan si Rubén,
magiging partner mo lang ako,
at gusto kong maging espesyal sa kanila."
Sasabihin niya, "Di nila 'ko magiging tito dahil meron na sila no'n.
Magiging Toto nila ako.
Gusto kong malaman nila na lagi akong nandiyan para turuan sila,
tulungan sila, nandiyan para sa anumang kailangan nila."
At ginising niya 'yong natutulog sa loob ko.
'Yong pagiging babae, di ba? Teka, matatapos na 'yong tawag.
Ang bihirang mangyari
ay may lumabas na bagong ebidensiya
bago ang paglilitis o habang naglilitis.
Pero sa kasong 'to, may kakaibang nangyari.
Iniharap sa korte 'yong ebidensiya
na binubuo ng lahat ng nakuha sa cell phone ni Rosa Peral.
Napakaraming file, libo-libo.
At may natuklasan silang pag-uusap noong April 19.
Voice message na ipinadala ni Rosa kay Albert López…
…na tinawag niya si Albert sa ipinalayaw niya sa kanya.
Itong mensahe, pag masusing pinakinggan, nakakabahala.
Uy, tanga, nakapatay 'yong cell phone mo.
Okay, namili ako sa Caprabo
at nakakuha ako ng discount para sa PortAventura.
Iniisip ko na kung gagawin natin 'yon,
pumunta tayo sa PortAventura sa susunod na weekend at doon matulog
kasama 'yong mga bata. Palagay mo?
Miss Rosa, ikuwento mo ang tungkol sa voice message.
Wala 'yon kinalaman kay Albert.
Hindi ko alam kung bakit… Sabi nila tungkol raw 'yon sa kanya.
Gumagamit ako ng gano'ng salita para iwasang magmura sa harap ng mga anak ko.
Sinasabi ko "tanga," "ugok," "loko," at marami pa.
Miss Rosa, may libo-libong pahina tayo. Libo-libo.
Matanong ko, maaari ka bang magbigay ng isa, isang usapan lang o sulat,
na may ibang tao kang tinawag na "tanga" bukod kay Albert?
Sinasabi ko sa 'yo na gano'n ako magsalita.
'Yon ang sinasabi ko para di ako marinig magmura ng mga anak ko.
Sa parehong telepono nila, may libo-libong usapan
at daan-daang usapan sa WhatsApp at email.
Kung mapapatunayan mo sa 'kin na tinatawag niya
'yong ibang tao na "tanga,"
baka isipin kong para sa iba 'yong mensahe.
Di mapatunayan.
Ipinaliwanag ng mga eksperto, at maipapakita nila kung paano nila ginawa,
ang dalawa o tatlong bagay tungkol sa audio recording.
Una, 'yong GPS ng telepono mo noong April 19, 2017
ay sinasabing nasa Caprabo ka,
at doon mo sinabing, "Nagpunta 'ko sa Caprabo."
Pangalawa, na ikaw, noong 3:24 p.m.,
bago 'yon, dalawang beses mong tinawagan si Mr. Albert.
Hindi si Mr. Manuel, si Mr. Albert.
At pagkatapos ng voice message na 'to,
ang una mong kinausap ay si Mr. Albert.
Nasa cell phone ni Rosa itong audio recording,
pero hindi 'yon parte ng anumang usapan,
ibig sabihin, walang saysay 'yong audio file na 'yon
at wala sa tinatawag ng mga eksperto na "metadata,"
data na magbibigay ng petsa, oras, lugar, at lahat ng impormasyon.
Ang meron lang ay petsa kung kailan huling nabago 'yong file.
Sabi ng depensa, maaaring sa nakalipas na tatlong taon na 'yong mensaheng 'yon,
pero nagkataon naman na noong April 19, sa oras ng mensahe,
natukoy na malapit siya sa isang Caprabo supermarket.
Madalas ka ba sa Caprabo?
Hindi naman araw-araw, pero madalas
dahil merong malapit sa paaralan ng mga anak ko
at namimili ako ro'n pag papunta sa paaralan
o sa pag-uwi.
Alam ng mga abogado ng depensa na itong audio recording na 'to,
kung ito lang, ay walang halaga,
pero nakita sa konteksto, sa diskarte ng prosecution,
na napakahalaga nito.
Kaya natural lang para sa kanila
na sikaping patunayang di ito nirekord noong araw na 'yon.
At para tapusin ang usaping ito,
ano'ng tinutukoy mo sa "kung gagawin natin 'yon"?
Hindi ko na alam kung ano 'yon.
Sa dami ng plano namin ni Manu,
baka plano naming biyahe nang nakamotorsiklo, o…
Ano 'yong "'yon"?
Malinaw sa prosecution na 'yong "'yon" ay pagpatay kay Pedro.
Napakahalaga nito.
Bakit ito mahalaga?
At walang katapusan kong inilaban 'to sa mga kasamahan ko.
Sinuri ko 'yong bawat salita.
Mahalaga ito dahil sinabi niya, "gagawin natin,"
pangmaramihan na first-person.
Pero kung pinatay mo si Pedro,
pupunta ka ba sa PortAventura sa susunod na weekend?
Kailangan mong magpanggap, di ba?
Pero pumunta ka sa PortAventura kasama ang kalaguyo at kasabwat mo?
Parang hindi kapani-paniwala, di ba?
Isa ka talagang psychopath no'n.
At walang nakalagay na gano'n sa alinmang psychological report niya.
Iyon na siguro ang magiging epitome ng kalupitan.
Pero di natin alam kung ano 'yong "'yon." Pwedeng kahit ano. Pwedeng barbecue.
Araw-araw kong pinapanood 'yong paglilitis, naroon ako,
at sa totoo lang, lahat ng sinabi ng prosecutor,
sa lahat ng 'yon… Walang may katuturan o may kabuluhan.
Walang nagpapatunay na guilty si Rosa. Hindi niya masabing, "Heto."
Kasi akala namin, o inakala ko,
na hindi magtatagal 'yong kaso,
dahil may dinaramdam 'yong asawa ko.
Nanghihina na siya.
Napakasakit nito sa nanay ko, makitang di ako makalabas,
makita 'yong mga pagbabawal, lahat ng nangyari sa 'kin,
lahat ng mga nasabi.
FEBRUARY 3, 2020 UNANG ARAW NG PAGLILITIS
Ang lagi lang sinasabi ng asawa ko, "Pero bakit?
Bakit siya ikinulong? Wala siyang ginawa. Bakit siya ikinulong?"
At, siyempre, paano ko ipapaliwanag kung hindi niya maiintindihan?
Kahit gaano ko ipaliwanag at sabihin sa kanya…
Napakahirap talaga. Sobra.
Tumawag ako at tinanong ko, "Kumusta siya?"
Sabi niya, "'Yong mga vitals niya, ganito, ganyan…"
At sabi ko, "Isang linggo na siyang lumalaban,
nakayanan niya 'yong operasyon. Wag kang mag-alala, malalampasan niya."
Pagkatapos ng lahat ng pinagdaanan niya, paano niya hindi…
At sabi ng tatay ko, "Hindi na ngayon."
Tumawag ako nang tumawag para malaman kung bumuti na siya,
at sinabi niyang maghintay ako, na baka…
Lahat 'yon.
At wala na siya.
Hindi ako nag-isip ng gano'n, alam mo?
Isang bagay na biglaan,
napakalayo ko, pero lagi kaming magkalapit noon.
Tingnan mo!
Di pa rin ako makapaniwala, sa totoo lang.
Di pa rin ako makapaniwala dahil nandito ako
at wala ako sa bahay para makitang wala na siya ro'n.
Ituloy na natin.
Hayaan mong ibuod ko.
Nangyari 'yong sa singsing no'ng April 8, 'yong voice message no'ng April 19.
Sa sumunod na araw.
Isang araw pagkatapos ng recording noong April 19.
'Yong pagbili ni Mr. Albert ng Lyca phone.
Alam mo 'yong phone na tinutukoy ko, tama?
- Oo. - Mabuti.
Binili ni Albert López 'yong phone noong April 20.
'Yon 'yong araw pagkatapos
na makatanggap siya ng mensahe kay Rosa na nagsasabing,
"Pumunta tayo sa PortAventura kasama 'yong mga bata,"
at ilang araw matapos niyang bigyan ng singsing si Rosa.
Kaya lumalabas na noong April 20,
alam na nila na gagawin na nila 'yong plano nila na patayin si Pedro.
Napakahalaga rin ng teleponong ito
kesa sa inaakala, at malinaw na walang halaga kung ibubukod ito.
Mahalaga ito
dahil ginamit lang ang teleponong ito sa dalawang importanteng okasyon.
Una,
binili ito noong April 20
at pagkatapos bilhin, o makalipas ang ilang oras,
pumunta si Mr. Albert sa lugar na pareho sa address ni Miss Rosa.
Sa mismong araw ding 'yon,
nag-miss call si Miss Rosa sa numerong ito.
At sisimulan lang gamitin ang teleponong ito
noong gabi ng May 1,
at sa gabi ng May 2, nag-miss call ito ng dalawang beses.
Sa isang banda, malinaw na nabuhay uli 'yong relasyon nila.
Sa kabilang banda naman, may mahahalagang pangyayari
na nagpapahiwatig na may pinaplano sila.
Noong bumalik 'yong mga pulis matapos ang krimen,
noong pinaghinalaan na nila sina Rosa at Albert,
nalaman nila na sina Rosa at Albert
ay nagpalitan ng mga galit na tawagan.
Maraming ibinunyag 'yong mga telepono.
Ibinunyag nila sa amin, una,
'yong dami at itinagal na oras ng mga tawag,
'yong pagbabago sa komunikasyon ng mga tao.
At ibinigay rin ng telepono 'yong lokasyon nila,
kung asan 'yong tumawag at tinawagan sa oras na 'yon.
Samakatwid, mailalagay natin sina Rosa at Albert
sa mga lugar na pareho sa address ni Rosa
sa maraming pagkakataon na wala si Mr. Pedro.
Iniwan ko 'yong mga bata, at uuwi na 'ko.
Sana umalis na 'tong taong 'to. Sasabihan kita.
Pag-uwi ko, magiging abala 'ko sa paglalaba at paghuhugas ng plato,
at pag-alis na pag-alis niya, sasabihan kita.
Ang kataka-taka noong 25 ay hindi lang 'yong nagkita sila,
pati 'yong mga voice message ni Rosa kay Albert.
Kapansin-pansin sa mga voice message 'yong pambabastos ni Rosa kay Pedro.
Di ko siya papansinin at baka umalis siya agad.
Tatanungin kita, sa tingin mo ba ay tamang paraan 'yon
para pag-usapan ang nobyo mo?
At 'yon ba ang tamang paraan para kausapin ang isang tao
na iniimbita mo sa bahay, na hindi mo kamo gusto?
Hindi mali na madaliin ko ang mga bagay-bagay
dahil lumilipas ang panahon, nasa akin na 'yong singsing mula pa April 8,
at hindi ko pa naibabalik.
At 'yong sabihin ang "taong 'to," at "Hindi ko siya papansinin"?
Tamang paraan ba 'yon para pag-usapan ang nobyo mo?
Gaya ng sinabi ko, minamadali ko ang mga bagay noon.
Pinaaalis mo na si Mr. Pedro?
Noong panahong 'yon, nagmamadali ako para maibalik ko 'yong singsing.
Wala na 'kong pagkakataong makipagkita kay Albert para maibalik 'yong singsing.
2017 APRIL 25
2017 APRIL 15
Rosa - 5:22 p.m. Masaya ako noon,
binibigay niya ang gusto ko, pumupunta sa Cubellas,
planong magpakasal, lahat…
Pero ngayon, nagtatalo kami araw-araw
Judit - 5:27 p.m. - Lintik.
Dito, hindi namin masasabing maayos kayo ni Mr. Pedro.
Sabi mo, "nagtatalo kami araw-araw."
Noong araw na 'yon, nagtalo kami o…
Di ko alam kung "pagtatalo" ang tamang salita.
Kami ay dalawang tao
na iniwan 'yong mga nakaraang relasyon at may mga anak sa ibang kapareha.
Maputol kita. Nagtatalo ba kayo araw-araw o hindi?
- Hindi. - Kung gayon,
di ka nagsasabi ng totoo kay Judit?
Di ako di nagsasabi ng totoo. Siguro nag-exaggerate ako dahil galit ako.
Ito 'yong panahon ng saya at lungkot.
Isa o dalawang araw bago 'yong krimen,
inihayag ni Pedro 'yong pagmamahal niya kay Rosa,
at apat na araw bago 'yon, nagkaroon siguro sila ng problema.
Ganito.
Hayaan mong basahin ko.
"Hindi palakaibigan si Albert sa lahat ng mga babae," sabi mo.
"Nahulog talaga ang loob ko kay Albert."
Sabi ng kaibigan mo,
"Nagkaproblema kayong dalawa at may sarili na kayong buhay."
At sumagot ka, at pakinggan mo ang sagot mo,
"Hindi mo alam.
Pag binago niya 'yong ugali niya at ibinigay ang gusto ko
at hindi ko nobyo ang lalaking 'to…"
Oo.
At sinabi mo,
"Mas mahirap lang 'yong imposible."
Di ibig sabihin no'n na gusto ko siyang patayin o iwan.
Ilang beses na 'kong nakipaghiwalay sa mga kinasama ko
at hindi ibig sabihin…
Sa isang relasyon, maraming magiging pagtatalo.
May mga pagkakataong hindi ka…
At sinumang magsasabi na di sila nakipagtalo sa partner nila
o hindi naisip na, "Ngayon, aalis ako ng bahay,
lalabas ako at babalik."
Nagsisinungaling ang magsasabi no'n.
APRIL 15, 2017 - WHATSAPP NI JUDIT
'Yong interpretasyon namin ay pagkatapos ng April 8,
iniisip na nila kung ano ang mangyayari pag nagkabalikan sila.
'Yan ang paniniwala namin.
Naniniwala rin kami na ipinapakita ni Rosa kay Albert, kahit paano,
na magiging hadlang si Pedro
sa pagpapatuloy ng relasyon nila.
'Yan ang paniniwala namin.
At sa panahong 'to, nagtawagan sila ng 50 beses bago matapos ang April.
Mahalaga ito.
ROSA - ALBERT - APRIL 2017
MARTES 4 - ROSA 2 TAWAG, ALBERT 2 TAWAG
SABADO 8 - ROSA 2 TAWAG, ALBERT 6 TAWAG
Hindi talaga totoo 'yon,
dahil kahit naka-50 tawag sila, 31 lang do'n ang may usapan.
Mga missed call 'yong iba, hindi sila nag-usap.
Pero kung sasabihin ng prosecution na 'yong pagpaplano
ay nangyari sa pagitan ng pagbibigay ng singsing noong April 8
at ng voice message noong April 19,
apat na tawag lang ang nangyari noong panahong 'yon
at meron lang itong kabuuang 30 minuto.
Hindi pala, 28 minuto lang.
Kaya meron lang silang 28 minuto para makapagplano ng pagpatay.
Ganito, sa palagay ko…
'Yong katotohanang may apat…
Na may apat na tawag ay maaaring mangahulugang, "Gagawin ko,"
pero hindi ang "paano ko gagawin."
Naipapaliwanag ko ba?
Ang mahalaga rito ay 'yong pagpapasya na gawin 'yon.
At kung paano 'yon gagawin
ay pagpapasyahan sa isa o dalawang tawag, o pag nagkita sila sa 25.
O maaaring nagpasya silang magkita nang walang telepono.
Di natin malalaman.
Maaaring nag-usap din sila sa Telegram,
kung saan hindi natin makikita 'yong mga mensahe.
Kaya 'yong ideya na hindi sila nag-usap ulit
at imposibleng magkaroon sila ng usapan
ay maipapaliwanag nang gano'n.
Ang totoo, hindi dapat pahintulutan 'yong mga kuro-kuro.
Kailangan natin ng ebidensiya,
kaya hindi maaaring gamitin 'yong mga haka-haka
na nag-usap sila gamit ang Telegram o mga smoke signal
o anumang paraan.
O kung nagkita sila ng marami o iilang beses.
Ang mahalaga ay 'yong ebidensiya na hawak natin, di 'yong wala.
'Yong huling gabing kasama ko si Pedro
ay napakaespesyal para sa 'kin.
Nahihirapan ako
sa tuwing pupunta 'yong mga anak ko sa tatay nila.
Kaya nagpasya si Pedro na subukan akong pasayahin.
Kumain kami sa labas. Naglakad-lakad sa beach.
Lahat ng sinabi tungkol sa pagpaplano ay walang saysay.
Lahat ng bagay na inimbento ng prosecutor
na nagplano kami
ay walang saysay,
dahil noong gabing bago siya patayin, nasa beach ako
at naghahapunan at malayo sa mundo.
Walang saysay para mangyari sa 'kin 'yong nangyari kinabukasan.
MAY 1, 2017 - 9:37 P.M.
Nalaman namin na bandang 9:37 p.m., nakauwi na sila ng bahay.
Paano? Dahil sa geolocation ng phone nila.
Mula noon, napakaimportante
na maging tama kami sa mga minuto
dahil mahalaga 'yon.
Bandang 9:51 p.m.,
tinawagan mo si Mr. Albert.
- Missed call 'yon. - Oo.
Hindi siya sumagot.
- Oo. - Bakit ka tumawag?
Dahil marami akong natanggap na text galing kay Albert
at hindi ko 'yon mabasa lahat.
Mas madaling tumawag, sabihing, "Wag ka na mag-text."
Tinawagan niya uli si Albert ng 9:53 p.m., sa pagkakataong ito, may pag-uusap na.
Ibig sabihin, sumagot si Albert at nag-usap sila ng apat na minuto.
Sana pwede nating malaman 'yong pinag-usapan nila,
dahil siguradong ibibigay nito ang susi sa nangyari.
Sabi namin ay 9:53 p.m., at nagkataon,
makalipas ang 10 minuto, sa katunayan, 11,
ginamit ni Mr. Albert sa unang pagkakataon
'yong Lyca phone niya at nag-miss call sa 'yo.
'Yong mga pulis at prosecutor
ay minarkahan 'yong tawag na 'yon bilang ang simula ng plano nila.
Itinuring ng jury na napatunayan
na sinamantala nila
na natutulog si Pedro o nagpapahinga para patayin siya.
Malakas na tao si Pedro, medyo matipuno.
Hindi siya 'yong tao na madaling mapapatumba.
Naniniwala akong nanigurado si Rosa.
May pinainom siya kay Pedro para antukin si Pedro at makatulog.
Kahit ano pa man, tinanggalan siya
ng kakayahang lumaban at ipagtanggol ang sarili
noong dumating si Albert.
At sa tingin ko, si Albert 'yong kasabwat sa pagpatay.
Nagdesisyon sila base sa salaysay ni Antonia.
Si Antonia 'yong bagong partner ni Rubén, 'yong dating asawa ni Rosa.
Totoo bang nakasulat sa address book mo si Miss Antonia, partner ni Mr. Rubén,
na "Malanding Antonia"?
Oo, hindi maganda 'yong relasyon namin.
At siya 'yong babaeng nagsasabi
na 'yong panganay ni Rosa
ay ilang beses nagkuwento
na si Rosa 'yong may pakana ng krimen.
Dahil menor de edad pa 'yong panganay ni Rosa,
sa paunang imbestigasyon, binigyan siya ng abogado,
na, dahil may karapatan 'yong bata na wag magsalita laban sa ina, nagpasya
na gamitin 'yong karapatan na 'yon.
May isang bagay din akong gustong linawin,
dahil nabanggit ito sa maraming palabas at lugar
at gumawa ng kalituhan.
Maraming nagsasabi, "Kahit mga anak niya, sinabing nakita siya."
O, "Sabi ng mga anak niya."
Hindi. Walang sinabi ang mga anak ko dahil wala silang nakita.
At gusto kong maging malinaw 'yon.
Wag kayong malito. Walang nakita ang mga anak ko.
'Yong kinakasama ng ex ko, si Antonia, siya 'yong tumestigo.
Kailan? Paano?
At hinihiling ko na ulitin mo ang eksaktong salita,
at wag 'yong interpretasyon mo. Gusto ko 'yong eksaktong sinabi ng bata
noong sinabi niya sa 'yo 'yong insidenteng nasaksihan niya.
- Sandali lang. - Ganito…
Hindi, sandali.
Sa puntong 'yon, itinigil ng judge 'yong paglilitis
sa pagkakaunawa
na kung hindi tetestigo 'yong bata,
malinaw na hindi niya kailangang humarap
o sa pamamagitan ng ibang tao
na inosenteng pinagkuwentuhan ng bata.
Dahil 'yon ang paraan para maiwasan 'yong pagtestigo.
Hindi pahihintulutan ang taong pinagkuwentuhan
na pumalit sa batang ginamit ang karapatan na huwag tumestigo.
Pasensiya na.
Kaya hiniling ko sa korte na pahintulutan
na ipakita ni Antonia kung pa'no kumilos 'yong bata nang gayahin niya si Pedro.
'Yong nanay ni Emma
inakay si Toto pababa ng hagdan.
- Your Honor, objection. - Hindi. Di ka pwedeng magsalita.
Wag kang magkuwento, ipakita mo 'yong mga ikinilos noong bata.
Sige.
Habang ginagaya niya 'yon,
na isa ring pakikipag-usap, nagsasalita rin siya.
Kung ginaya niya lang 'yon at di nagsalita, di sana nakaapekto 'yon.
Isang robot, hawak dito,
at robot siya, pababa ng hagdan.
Sandali, di ka namin marinig.
Malayo ka sa mic.
- Lumapit… - Uupo ako, ha?
Noong pinayagan si Antonia na gayahin 'yong mga kilos
nang hindi nagsasalita,
nang walang binibigkas na salita,
pareho 'yong epekto katulad ng sa isang silent film.
Kahit na napakaseryosong bagay nito,
medyo nakakatawa 'yong nangyari.
'Yon 'yong representasyon kay Toto,
sinasabi naming Toto, na tumutukoy kay Mr. Pedro.
Para sa mismong araw ba 'yon o karaniwang araw?
Mismong araw ng pangyayari.
- Sige. 'Yon lamang po. - Salamat. Magsalita ang depensa.
Sa pahintulot mo. Paano mo nalaman na sa mismong araw 'yon?
At anong pangyayari?
Dahil sinabi niya sa 'kin…
- Ito ay… - Dahil alam ko. Sinabi niya sa 'kin.
- Sa pahintulot mo… - Iyon…
May salungat sa mga naunang salaysay.
Hindi 'yon tatanggapin.
Opo, kaya nga hindi maaari
na isang bahagi lang ng salaysay ang maipakita.
Hindi tatanggapin ng jury ang mga sinabi ng testigo.
"Wag tanggapin ang sinabi niya, 'yong ikinilos lang."
Samakatwid, ikokonsidera 'yong mga ikinilos niya
pero di 'yong mga narinig nila. Pero narinig nila.
Sinunod nila 'yong sinabi ng judge
at hindi pinansin
'yong mga salitang binigkas ng saksi. Totoo.
Sa hatol, sinabi nila
na inakay ni Rosa si Pedro na parang robot at patunay 'yon
na pinatulog niya si Pedro.
'Yon 'yong nakapagpakulong sa 'kin.
At inuulit ko, walang sinabi ang mga anak ko,
dahil wala silang nakita.
Hindi sila pwedeng magbase sa salaysay ni Antonia
bilang ganap na katotohanan
dahil hindi kami magkasundo noon,
at di kami magkasundo ngayon.
At sinamantala niya 'yong pagkakataon para sirain 'yong kaso ko.
Nauunawaan mo?
Ang hindi ko alam
ay kung naintindihan niya 'yong tindi ng paninira niya.
At di niya na 'yon mababawi, dahil sasabihin nila sa kanya
na pag ginawa niya 'yon, siya ang makukulong.
PAGPATAY KAY PEDRO
MAKALIPAS ANG 18 ORAS - MAY 2
Ang pinakamalaking pagkakamali ni Miss Rosa
ay ang itabi 'yong cell phone ni Mr. Pedro sa bahay niya.
PEDRO RODRÍGUEZ. 9:26 P.M. - BAAAAABE
Ang diskarte ng depensa
ay doktorin 'yong mga aktibidad ni Mr. Pedro.
Paano nila ginawa?
Halimbawa, sa pakikipagpalitan ng mensahe ni Rosa at ng kunwaring si Pedro.
Pareho nilang inamin 'to.
Dinala nila 'yong cell phone at 'yong kotse ni Pedro
malapit sa bahay ni Rubén,
para ilagay do'n si Pedro at palabasing pinatay siya ni Rubén.
PEDRO - 9:50 P.M. - IO-OFF KO 'YONG PHONE, AYOKONG MAG-VIBRATE
Mga 9:50 p.m., noong papatayin ni Albert 'yong phone ni Pedro,
tinukoy ng mga cell phone tower na malapit siya sa bahay ni Rubén.
- Tama ba? - Oo, tama.
Pagdating namin sa bahay ni Rubén, sabi niya ipadala ko 'yong mga mensahe.
Doon ko napagtanto
na anuman 'yong ginawa niya kay Pedro, nagtalo man sila
o sinaktan o pinagbantaan si Pedro o anuman,
gusto niyang isisi lahat kay Rubén.
Miss Rosa, matapos patayin 'yong cell phone ni Pedro
malapit sa bahay ni Rubén, ano'ng ginawa n'yo?
Sa puntong 'yon, inihatid niya 'ko sa bahay ko.
At ibinigay niya 'yong susi ng kotse ni Pedro.
Minaneho mo 'yong kotse ni Pedro at minaneho ni Albert 'yong kanya, o ano?
Oo, at sinundan ko si Albert. Siya 'yong nasa harap, at sumunod ako.
Noong mag-isa ka, pwede kang pumunta sa pulis,
pwede mong tawagan ang sinuman…
Wala kang ginawa at sinundan siya.
Pag nilihis ko 'yong kotse, puwera na lang kung maiharurot 'ko,
makapunta sa istasyon ng pulis, at mapakinggan ako agad…
- Lahat ng pwedeng… - Pero isa kang pulis, di ba?
Oo, dahil mismo sa isa 'kong pulis.
Lahat ng ideyang 'yon, siyempre, kinonsidera ko.
Pero bago pa 'ko umabot sa pulis,
baka nakabuwelta na siya at nakarating na sa bahay ko.
Kaya sinundan mo siya. Gaano katagal bago kayo nakarating do'n?
- Sa reservoir kayo nagpunta? - Oo.
Saka kabisado niya kung saan siya pupunta. Alam niya 'yong pupuntahan niya.
Gumamit siya ng blinker. Kabisado niya kung saan siya pupunta.
Naisip ko, "Ano na'ng gagawin ko?"
At naghintay ako. Natulala uli ako.
Katulad no'ng araw bago 'yon. Di ko alam ang gagawin, di makapagsalita,
"Tatakas na 'ko dala 'yong kotse." Di ko nagawa.
Natulala na lang ako
at pinanood siyang lumapit sa 'kin na may dalang gasolina.
Nakaukit 'yon sa alaala ko.
Binuksan niya 'yong pinto at kinuha 'yong mga lata.
Naaalala kong pula at malalaki 'yon.
Sabi ko, "Uy, parang gasolina 'yan."
No'ng lumapit siya sa 'kin, naisip ko, "Sasabuyan niya 'ko.
Pag ginawa niya 'yon, kahit magtatakbo pa 'ko,
mapapatay niya 'ko sa isang ningas lang."
Tumakbo 'ko para hindi niya 'ko masabuyan,
para hindi niya 'ko masaktan.
Habang tumatakbo, nalaglag ko lahat,
pero hindi ako tumigil para magpulot o lumingon sa likod ko,
dahil iniisip ko lang na makatakas.
Kung babarilin niya 'ko, babarilin niya 'ko sa likod.
Nagsimulang maglakad si Rosa sa kalsada,
pero sumunod si Albert dala 'yong kotse niya
at sinabihan siyang sumakay na,
o mauuna si Albert kay Rosa papunta sa mga anak niya.
Para sa depensa ni Rosa,
mahalaga na 'yong mga susing 'yon
ay napakalapit sa kalsada,
dahil malayo 'yon sa kotse.
Sinuportahan nito 'yong kuwento ni Rosa
na tumakbo siya papunta sa kalsada at nalaglag ang mga ito sa bulsa niya,
o na hawak niya ang mga ito habang tumatakas siya.
'Yong lokasyon ng mga susi ng kotse
sa paligid ng pinangyarihan ng krimen
ay walang kaugnayan sa estimasyon ng prosecution
dahil inisip namin
na pareho silang kusang pumunta sa reservoir.
Suportado 'yon ng katotohanan
na gumamit sila ng dalawang sasakyan para pumunta sa reservoir.
Ituloy natin. Sumakay kayo sa kotse at pumunta saan?
Sa puntong 'yon, hinatid niya 'ko sa bahay.
At sinabihan ako na wag magsasalita.
Sabi ko, "Di ko irereport 'yong kotse, wala akong pakialam do'n.
Materyal na bagay lang 'yon, wala akong pakialam do'n,
pero lubayan mo na 'ko.
Gusto ko lang na lubayan mo na 'ko."
Ang kailangan lang sa kuwento ni Rosa
para tumugma sa lahat
ay ang maniwala sa matinding takot na naranasan niya.
Ibig kong sabihin, kung naniniwala ka na natatakot si Rosa kay Albert,
tugma ang lahat.
"Natatakot ako.
Hindi ako makapagsumbong kinabukasan.
Di ako makapagsumbong makalipas ang dalawang araw. Nabigla at tulala ako."
Pero pambihira, sa ikatlo, ikaapat,
ikalima, ikaanim, ikapito, ikawalong araw, no'ng kaya mo nang umaksiyon,
no'ng suportado ka na ng mga katrabaho mo,
no'ng alam na ng homicide squad na sangkot si Albert
at mapoprotektahan ka…
Hinusgahan siya sa mga ikinilos niya pagkatapos ng pangyayari.
Dahil walang ebidensiya sa nangyari no'ng araw na 'yon.
Gaya ng nabanggit ko, dahil umiyak siya, di siya umiyak,
di niya nireport.
Kung naiintindihan mo na natatakot siya
sa pwedeng gawin sa kanya ni Albert
o, mas malala pa, sa mga anak niya, na pinakamamahal niya,
maiintindihan mo 'yong ikinilos niya pagkatapos ng pangyayari.
Sino ba ang makakapagpaliwanag kung paano at ano ang takot?
Ano ang takot?
Kung nakaramdam siya ng matinding takot,
sino ang kukuwestiyon, base sa mga datos,
na walang karapatan si Rosa na maramdaman 'yong takot na 'yon?
Ang pinakakinatatakutan niya ay di 'yong mangyayari sa kanya o sa magulang niya.
Kundi para sa mga anak niya.
Sa tingin ko, ang ginagawa niya ay pinoprotektahan niya ang mga anak niya.
At walang nakaintindi no'n.
Alam mo? Sa puntong 'yon, naisip ko…
higit pa ro'n, naisip ko na mas mahalaga
na manatiling silang buhay,
malayo sa panganib,
dahil ang totoong panganib ay siya.
Ang maisip 'yong pwedeng mangyari sa 'kin
sa pananahimik ko, wala 'yon nailagay sa panganib.
Alam mo 'yon?
Na humantong na sa kalituhan, at may sariling interpretasyon ang lahat
at interesado sila, dahil siyempre…
Nagsimula sa 'kin 'yong imbestigasyon, dahil ako 'yong pinakamalapit sa kanya.
At di na sila nakapagpalit ng anggulo.
Lumipas ang ilang taon.
Naisulat na ang mga libro,
natapos nang kunan 'yong series, at iba pa,
pero marami pa ring tanong na hindi pa nasasagot.
At ang lahat, sa sarili nilang paraan, ay may interpretasyon sa mga pangyayari.
Ang hustisya, at hindi ito laging nakakamit,
ay nilinaw ang sitwasyon at tiniyak
kung sino ang mga may sala
at kung sino ang biktima.
Nasaan 'yong plano?
Kailan ito ginawa?
Ano ang nilalaman nito?
Kaninong plano ito?
Kapag napatunayan ito,
di na maikakaila,
di na mahalaga 'yong sasabihin nina Rosa at Albert.
Binalak nga nila. Pero pag di napatunayan,
kundi haka-haka lang sa maaaring nangyari,
dahil walang saysay ang ibang bagay, kung gayon…
Naiintindihan natin ang krimen sa pamamagitan ng fiction.
At dapat maipaliwanag ng fiction.
Pagpapaliwanag ito ng mga pangyayari,
kung bakit ginagawa ng mga tauhan 'yong ginagawa nila.
Ang totoo, imposible 'yon.
Pero kumbinsido ako na ang isang tao ay may napakaraming sagot
at may napakaraming detalye kapag nagsasabi sila ng totoo.
At 'yon ang dahilan kung bakit ako naniwala sa kanya.
Dahil kung talagang nagsisinungaling ang isang tao,
may mga bagay na walang paliwanag.
'Yong kuwento ay sumentro kay Rosa bilang isang masama at malupit na babae,
at nagmula ito, sa opinyon ko, hindi lang sa pag-uusisa ng prosecution,
kundi pati na rin sa patuloy na pagpapalabas nito sa media kalaunan.
Siguro nga sumobra kami
dahil 'yong pagkatao ni Rosa, 'yong katauhan niya,
nang di sinasadya, natukso kang mahulog sa mga cliché.
Malinis ang konsiyensiya ko, sa totoo lang.
Totoo na 'yong labis na pagtutok ng media
ay nakakaapekto, nang bahagya.
Lahat ng masasakit na sinabi nila,
lahat ng 'yon, napakasama no'n.
Nang hindi siya kinikilala.
Ang tanging kasalanan niya ay ang pagiging maganda, may magandang katawan,
at pakikipagtalik sa sinumang gustuhin niya.
Namumuhay si Rosa sa naiibang realidad
na may sariling mga patakaran, na iba sa atin.
Para sa akin, isa siyang tao na hindi makapagpigil sa kakasalita,
katulad ng manggagantso sa perya
na naglalako ng milagrosong lunas na, sa katunayan, tubig lang na may sabon.
At sinasabi ko sa inyo, pag nakasama n'yo ng ilang oras si Rosa,
makukumbinsi niya tayo na tayo ang pumatay kay Pedro.
'Yon si Miss Rosa Peral.
Maraming nang lumipas na oras,
at gusto kong makausap 'yong mga anak ko,
makasama sila.
Sana malaman ko kung may pagdududa sila.
Sa araw na makausap ko sila, sasabihin ko,
"Kung isang araw, magkakaro'n kayo ng pagdududa,
makakabuti na pakinggan ang lahat ng panig
at mangalap ng maraming impormasyon."
Siguro di nila ramdam na kailangan nila 'kong tanungin, ewan ko.
Siguro sasabihin nila balang-araw, "Sabi ng nanay ko inosente siya,"
at siguro hindi na nila kailangan ng paliwanag.
Ang mahalaga sa 'kin ay maisama nila 'ko
sa mga plano nila para sa hinaharap, alam mo 'yon?
Kasama nila 'ko sa buhay nila, higit pa sa inakala ko.
Ay, mapuputol na tayo. Teka, mapuputol na 'yong tawag.
Inapela ni Rosa Peral ang 25 taong sentensiya niya.
Noong September 2021, ang Korte Suprema
ay pinagtibay ang batayan ng premeditation.
Pinawalang-bisa ang salaysay ni Antonia.
Napag-alaman na gumawa ng hakbang ang mga nasasakdal
upang masiguro na hindi makakapanlaban si Pedro,
dahil sa bahay siya pinaslang "habang tulog o nagpapahinga."
Ikaanim na taon na ni Rosa sa kulungan
ng Mas Enric sa Tarragona.
Tagapagsalin ng Subtitle: Jayran Kempiz